《题竹赠表兄徐齐纨庾使南归》
明代·吴希贤

银床风起雪梦酣，鹧鸪日暮啼江南。江南秋意满林坞，天仙握佩云毵毵。

绶溪孙子壶南住，平生剩有潇湘趣。翠袖年来别恨多，且拾琴书赋归去。

故园到日秋色阑，相看喜有青琅玕。珊瑚石畔坐凉月，自把瑶笙招紫鸾。

泠泠高兴不可极，人在瀛洲正相忆。清风三径莫教荒，会卜他年来借宅。

作者简介：（1437—1489）福建莆田人，名衍，以字行，改字汝贤。天顺八年进士。授检讨。幼敏异，精《毛诗》。性豪迈负奇气。尝预修《英宗实录》，以南京翰林院侍读学士卒官。有《听雨亭稿》。